Í dag eru lausar lóðir í Garðabæ til ráðstöfunar hjá einkaaðilum í Urriðaholti og Akrahverfi . Þá hefur Íslandsbanki auglýst til sölu einbýlishúsalóðir við Sveinskot á Álftanesi . Garðabær vinnur nú að gatnagerð við Sveinskot og gert er ráð fyrir að lóðir verði byggingarhæfar vorið 2020 . Lóðir á vegum Garðabæjar : Í öllum tilvikum sem lóðir á vegum Garðabæjar eru til úthlutunar verða þær auglýstar á vef Garðabæjar og / eða á annan áberandi hátt . Uppbyggingarsvæði í Garðabæ : Miðsvæði Álftaness Nýtt deiliskipulag fyrir Breiðumýri , Krók , Helguvík og Kumlamýri hefur tekið gildi og má gera ráð fyrir að uppbygging í Breiðumýri hefjist á þessu ári . Í fyrstu verða til ráðstöfunar lóðir fyrir fjölbýlishús í Breiðumýri en síðar hefst uppbygging á öðrum svæðum þar sem lóðir eru fyrir einbýli , par - og raðhús . Unnið er að gerð deiliskipulagsáætlana fyrir Vífilsstaðasvæðið , Hnoðraholt og Vetrarmýri . Gera má ráð fyrir að samþykkt tillaga að nýju deiliskipulagi fyrir fyrsta áfanga íbúðarbyggðar á Hnoðraholti liggi fyrir um mitt ár 2020 . Tillögurnar verða kynntar og auglýstar á vef Garðabæjar . Í framhaldinu verður unnið að hönnun gatna og undirbúningi útboðs framkvæmda við gatnagerð . Samhliða fer fram undirbúningur að úthlutun lóða og stefnt er að því að hægt verði að auglýsa þær haustið 2020 .